Juhan Tuldava

Juhan Tuldava (sünninimi Arthur Johan Haman, perekonnanimi pärast eestistamist 29. septembril 1936 Tuldava, eesnimi muudetud 10. oktoobril 1936; 23. august 1922 Tartu – 17. märts 2003 Tallinn) oli eesti keeleteadlane ja Nõukogude spioon. Ta oli Eesti Vabariigi diplomaadi Artur Tuldava poeg.

Elukäik

Ta käis Tallinna, Stockholmi ja Kopenhaageni koolides (lõpetas aastal 1941 Jakob Westholmi Gümnaasiumi lennu baasil Tallinna 7. Keskkooli.) 1941. aastal küüditati koos diplomaadist isa ja perega SiberisseEinar Sanden,  “Mitme näo ja nimega”, Jaanika Kressa refereering - Nõukogude spionaazi lootustäht Juhan Tuldava ehk Arthur Haman, Kultuur ja Elu nr 3/2002, asus  Kirovi oblastis.

1948. aastal lõpetas ta Kirovi Pedagoogilise Instituudi inglise keele ja kirjanduse erialal. Alustas koostööd NSV Liidu riikliku julgeolekuga. Saabus Eestisse tagasi 1949. aastal, oli aastatel 1949–1952 inglise ja vene keele õpetaja Tallinna keskkoolides. 1952–1955 elas Riias, kus läbis koolituse luuretööks. Saadeti ENSV MN juures asuva Riikliku Julgeolekukomitee poolt üle piiri Soome, kust sai perekonnatuttavate ja isa sõprade abiga üle järgmise riigipiiri Rootsi.

1957. aastal lõpetas ta Stockholmi Ülikooli indoeuroopa võrdleva keeleteaduse ning germaani ja slaavi keelte alal. Aastatel 1957–1963 oli ta Stockholmi Ülikooli aspirant ja õppejõud. 1960. aastal sai ta Rootsis litsentsiaadikraadi uurimusega läti keele definiitsuskategooriast. Rootsis elades astus Eesti Üliõpilaste Seltsi.

1964. aastal asus ta tööle õppejõuna Tartu Riiklikus Ülikoolis. 1965. aastal atesteeriti ta Rootsis saadud litsentsiaadikraadi alusel NSV Liidu teaduste kandidaadiks. 1970. aastal sai ta Tartu Riikliku Ülikooli  ajaloo-keeleteaduskonna kateedrijuhatajaks.

1973. aastal astus ta NLKP-sse.

Elas Tartus.

Aliased ja varjunimed agendina
MGB ja KGB poolt anti talle agendinimed Voronin ja Skvortsov. Samuti kasutas ta nimesid Arthur-Johan Haman, Artur-Juhan Haman, Juhan Tuldava, Arthur Tuldava, Janis Jugans, Arthur Haman, Arturo (hüüdnimi Rootsis), Hanns Quecke (varjunimi Eesti NSV ajakirjanduses).

Teoseid
 "Lärobok i estniska : grammatik, övningar, parlör". Medborgarskolan. 1962. (Under namnet Artur Haman) 
"De skandinaviska länderna och Estland". ("Skandinaaviamaad ja Eesti". The Scandinavian Countries and Estonia); Pangaloss
"Rootsi keele grammatika". TRÜ. 1969
Informatsiooniteooria ja keeleteadus. Keel ja Kirjandus 1970, nr 6 lk 329-339
"Rootsi-Eesti sõnaraamat". Valgus. 1996

Viited

 Kirjandus 
Einar Sanden. "Mitme näo ja nimega" (dokumentaaljutustus). Cardiff 1978
Tiit-Rein Viitso. "Doktoriväitekiri kvantitatiivlingvistika alalt". Keel ja Kirjandus 1985, nr 8. Lk 507–508
Pekka Erelt. "Professor-spiooni riukalik reis Siberist Rootsi". Eesti Ekspress, 12. mai 1995. Lk A14–A15
Juhan Tuldava. "Ma polnud KGB agent". Eesti Ekspress, 22. juuni 1995
Jaak Pihlau. "Eestlaste põgenemised Läände: ärahüppajad". Tuna 2003, nr 1, lk. 87–96; nr 2, lk 79–83; nr 3, lk 78–88

Välislingid
Lehekülg Genis
Jaanika Kressa. "Nõukogude spionaaži lootustäht Juhan Tuldava ehk Arthur Haman". Kultuur ja Elu, 2002, nr 3, lk 32–35
"In memoriam Juhan Tuldava". Postimees, 21. märts 2003
Pekka Erelt. "Hiilgava spiooni lahkumine". Eesti Päevaleht, 26. märts 2003
Jaak Urmet. "Juhan Tuldava oli teadlasena tunnustatud kogu maailmas". Eesti Päevaleht, 28. märts 2003, lk 20 
Pekka Erelt. "Saatuslik klassivend". Eesti Ekspress, 5. juuni 2003, lk A31
Pekka Erelt. "Venelased tunnistasid kõige alatuma ja julmema eestlasest spiooni omaks". Eesti Ekspress, 12. aprill 2018
Juhan Tuldava - Nõukogude spioon ja eesti keeleteadlane, Eesti lugu, 06.05.2023
Keelesaade. Nõukogude spioon Juhan Tuldava keeleteadlasena, Keelesaade, 07.05.2023

Kategooria:Eesti keeleteadlased
Kategooria:Nõukogude Liidu luurajad
Kategooria:Tartu Ülikooli ajaloo-keeleteaduskonna professorid
Kategooria:Tartu Ülikooli filoloogiateaduskonna professorid
Kategooria:Eesti õpetajad
Kategooria:Stockholmi Ülikooli vilistlased
Kategooria:Jakob Westholmi Gümnaasiumi vilistlased
Kategooria:Eestlased Rootsis
Kategooria:Liiva kalmistule maetud
Kategooria:Sündinud 1922
Kategooria:Surnud 2003